《夜集刘将军即席作示孙徐两生》
明代·胡应麟

聊同珠履客，共此岁华徂。潦倒青丝盒，淹留白玉壶。

寒风回击筑，骤雨促呼卢。不道嫖姚贵，犹能事博徒。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。